ddrg/super_eurlex huggingface dataset:
DA Den Europæiske Unions Tidende C 209/57

Sag anlagt den 11. juni 2008 — Bundesverband Deutscher Milchviehhalter m.fl. mod Rådet

(Sag T-217/08)

(2008/C 209/102)

Processprog: tysk

Parter

Sagsøgere: Bundesverband Deutscher Milchviehhalter eV (Bonn, Tyskland), Romuald Schaber (Petersthal, Tyskland), Stefan Mann (Eberdorfergrund, Tyskland) og Walter Peters (Körchow, Tyskland) (ved Rechtsanwälte W. Renner og O. Schniewind)

Sagsøgt: Rådet for Den Europæiske Union

Sagsøgernes påstande

— Rådets forordning (EF) nr. 248/2008 af 17. marts 2008 om ændring af forordning (EF) nr. 1234/2007 for så vidt angår de nationale mælkekvoter (EUT L 76, s. 6) annulleres.

— Rådet for Den Europæiske Union tilpligtes at betale sagens omkostninger.

Søgsmålsgrunde og væsentligste argumenter

Sagsøgerne anfægter forordning (EF) nr. 248/2008 (1), hvorved de i bilag IX til forordning (EF) nr. 1234/2007 (2) fastsatte nationale mælkekvoter blev forhøjet med 2 % for at fremme mælkeproduktionen inden for Fællesskabet med henblik på at efterkomme den stigende efterspørgsel efter mejeriprodukter.

Til støtte for søgsmålet gør sagsøgerne for det første gældende, at forhøjelsen af de nationale mælkekvoter udgør magtfordrejning, da den forfølger andre formål end dem, der er angivet i betragtningerne.

Endvidere udgør den anfægtede forordning en tilsidesættelse af EF-traktaten, idet der er foretaget urigtig anvendelse af artikel 37 EF, stk. 2, som hjemmelsbestemmelse, idet der ikke er taget hensyn til de i artikel 33, stk. 1, litra a) og b), EF nævnte formål, idet miljøbeskyttelseskrav i den forstand, hvori dette udtryk er anvendt i artikel 6 EF, med urette ikke er blevet taget i betragtning, og idet pligten i henhold til artikel 151 EF til at fremme og bevare den fælles kulturarv er blevet tilsidesat.

Endvidere er der sket tilsidesættelse af sagsøgerens erhvervsfrihed og ejendomsret samt af princippet om forbud mod forskelsbehandling.

(1) Rådets forordning (EF) nr. 248/2008 af 17.3.2008 om ændring af forordning (EF) nr. 1234/2007 for så vidt angår de nationale mælkekvoter (EUT L 76, s. 6).

(2) Rådets forordning (EF) nr. 1234/2007 af 22.10.2007 om en fælles markedsordning for landbrugsprodukter og om særlige bestemmelser for visse landbrugsprodukter (EUT L 299, s. 1).
DA Den Europæiske Unions Tidende C 209/57

Sag anlagt den 18. juni 2008 — Szomborg mod Kommissionen

(Sag T-228/08)

(2008/C 209/103)

Processprog: polsk

Parter

Sagsøger: Grzegrorz Szomborg (Jastarnia, Polen) (ved adwokat R. Nowosielski)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at Kommissionen har tilsidesat sine forpligtelser i henhold til artikel 27 i Rådets forordning (EF) nr. 2187/2005 af 21. december 2005 (1), idet den har undladt at fremlægge en videnskabelig vurdering af virkningerne af brugen af specielt hildingsgarn, toggegarn og indfiltringsgarn på hvaler og at sende resultaterne heraf til Europa-Parlamentet og Rådet.

— Kommissionen tilpligtes at bære sine egne sagsomkostninger.

— Kommissionen tilpligtes at betale sagsøgerens sagsomkostninger.

Søgsmålsgrunde og væsentligste argumenter

I henhold til artikel 27 i forordning nr. 2187/2005 var Kommissionen forpligtet til senest den 1. januar 2008 at sørge for, at der gennemføres en videnskabelig vurdering af virkningerne af brugen af specielt hildingsgarn, toggegarn og indfiltringsgarn på hvaler, og at resultaterne heraf sendes til Europa-Parlamentet og Rådet. Da Kommissionen ikke havde fremlagt en sådan ekspertudtalelse inden for den fastsatte frist, opfordrede sagsøgeren med skrivelse af 25. februar 2008 Kommissionen til at handle. I besvarelsen på opfordringen fra sagsøgeren erklærede Kommissionen, at den pågældende videnskabelige vurdering endnu ikke var blevet fremlagt, fordi andre interesserede parter ikke havde samarbejdet.

Sagsøgeren anser det under disse omstændigheder for uomtvistet, at Kommissionen ikke har opfyldt sine forpligtelser i henhold til artikel 27 i forordning nr. 2187/2005, og har derfor anlagt nærværende passivitetssøgsmål i medfør af artikel 232 EF.

(1) Rådets forordning (EF) nr. 2187/2005 af 21.12.2005 om bevarelse af fiskeressourcerne i Østersøen, Bælterne og Øresund gennem tekniske foranstaltninger, om ændring af forordning (EF) nr. 1434/98 og ophævelse af forordning (EF) nr. 88/98 (EUT L 349, s. 1).
—

Kommissionen har begået en retlig fejl ved at fastslå, at alle de betalinger, der blev foretaget for førstegangserhvervelse af en andel i et brugt fiskerfartøj, var uforenelig med fællesmarkedet og skulle tilbagebetales. Sagsøgerne har gjort gældende, at den ydede støtte er omfattet af Kommissionens forordning nr. 875/2007 (2) og derfor burde betragtes som de minimis-støtte, der er forenelig med fællesmarkedet. Sagsøgerne anfører, at artikel 1, stk. 2, og artikel 3, 4 og 5 i den anfægtede beslutning ulovligt udvides til at omfatte støttemodtagere, der i det væsentlige overholdt Fællesskabets rammebestemmelser.
DA Den Europæiske Unions Tidende C 223/57

Sag anlagt den 11. juli 2008 — Italien mod Kommissionen

(Sag T-274/08)

(2008/C 223/100)

Processprog: italiensk

Parter

Sagsøger: Den Italienske Republik (ved avvocato dello Stato S. Fiorentino)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning K(2008) 1711 af 30. april 2008 om afslutning af regnskaberne for medlemsstaternes betalingsorganer vedrørende de udgifter, der finansieres af Den Europæiske Garantifond for Landbruget (EGFL), for regnskabsåret 2007 annulleres.

Søgsmålsgrunde og væsentligste argumenter

Beslutningen, der ligger til grund nærværende søgsmål, anfægtes, for så vidt den beregner renter af de beløb, der er pålagt den italienske stats budget i henhold til artikel 32, stk. 5, i forordning (EF) nr. 1290/05, og særligt for så vidt den bogfører renterne med løbetid fra datoen for betalingen af det skyldige beløb af de beløb, hvis inddrivelse ikke har fundet sted inden otte år efter datoen for den første administrative eller retslige konstatering, og der verserer et søgsmål ved de nationale domstole, og idet disse beløb skal bæres af den pågældende medlemsstat med 50 % og af fællesskabsbudgettet med 50 %.

Den sagsøgende regering har til støtte for sit søgsmål gjort gældende, at der er sket en tilsidesættelse af artikel 32, stk. 5, i forordning (EF) nr. 1290/05. Denne bestemmelse kan ikke fortolkes således, at der skal pålægges renter, såfremt inddrivelsen er genstand for et verserende søgsmål, dels fordi det ikke er foreskrevet i artikel 32, stk. 5 (i modsætning til det i artikel 32, stk. 1, foreskrevne), dels fordi begrebet renternes løbetid kun kan fastsættes ved retsinstansens domsafsigelse.
DA Den Europæiske Unions Tidende C 223/50

Sag anlagt den 19. juni 2008 — Kommissionen mod Commune de Valbonne

(Sag T-238/08)

(2008/C 223/88)

Processprog: fransk

Parter

Sagsøger: Kommissionen for De Europæiske Fællesskaber (ved L. Escobar Guerrero, som befuldmægtiget, og avocat E. Bouttier)

Sagsøgt: Commune de Valbonne

Sagsøgerens påstande

— Commune de Valbonne, ved sin fungerende borgmester, tilpligtes at betale Kommissionen 18 619,38 EUR svarende til hovedstolen på 14 261,29 EUR og 4 358,09 EUR i morarenter opgjort den 31. maj 2008.

— Commune de Valbonne tilpligtes at betale 5 000 EUR til dækning af de udgifter, som inddrivelsen af Kommissionens udestående fordring har givet anledning til.

— Commune de Valbonne tilpligtes at betale sagens omkostninger.

Søgsmålsgrunde og væsentligste argumenter

Kommissionen har indgået en kontrakt med commune de Valbonne i Frankrig, commune de Fermo i Italien og den europæiske økonomiske firmagruppe ARCHI-MED om forskning og uddannelse i 1998 og 1999 i form af et projekt kaldet »VALASPI MM 1027« mellem byen Valbonne og provincia Di Ascoli Piceno om indbyrdes undervisning.

Kommunerne og ARCHI-MED har blandt andet forpligtet sig til at fremlægge en endelig regnskabsaflæggelse for Kommissionen. Idet de ikke har fremlagt denne beretning, efter at Kommissionen er kommet med en henstilling, har Kommissionen konkluderet, at kontrahenterne ikke har overholdt deres forpligtelser i henhold til kontrakten, og Kommissionen har hævet kontrakten og krævet tilbagebetaling af en del af det forskud, Kommissionen har betalt, med renter.

Idet Kommissionen har erfaret, at ARCHI-MED er insolvent, kræver Kommissionen, at sagsøgte dømmes til at betale det skyldige beløb, for så vidt som kontrahenterne hæfter solidarisk for kontraktens opfyldelse.
—

Kommissionen har ikke taget i betragtning, at salget var en del af en række jordhandler, der blev indgået mellem forskellige parter og som havde til formål at gennemføre detaljerede planer for Åre by.
DA Den Europæiske Unions Tidende C 223/53

Sag anlagt den 26. juni 2008 — Associazione Giullemanidallajuve mod Kommissionen

(Sag T-254/08)

(2008/C 223/93)

Processprog: fransk

Parter

Sagsøger: Associazione Giullemanidallajuve (Garibaldi, Italien) (ved avocats L. Misson, G. Ernes og A. Kettels)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at Kommissionen har udvist passivitet.

— Kommissionen pålægges at udøve sin beføjelse og at behandle den klage, sagsøgeren har indgivet i maj 2007.

— Kommissionen pålægges at træffe de i den henseende fornødne bestemmelser.

Søgsmålsgrunde og væsentligste argumenter

Sagsøgeren har gjort gældende, at Kommissionen har tilsidesat sin handlepligt, for så vidt som den ikke, efter at være blevet opfordret til det, har taget stilling til den klage, som sagsøgeren har indgivet til Kommissionen i maj 2007 vedrørende de påståede overtrædelser af artikel 81 EF og 82 EF begået af Federazione Italiana Giuoco Calcio (FIGC), Comitato Olimpico Nazionale Italiano (CONI), Union des associations européennes de football (UEFA) og Fédération Internationale de Football Association (FIFA).

Sagsøgeren har anført, at det brev, som Kommissionen sendte sammenslutningen i marts 2008 som følge af opfordringen til at handle, og som oplyste den om den igangværende behandling af denne sag, ikke udgør en stillingtagen, da brevet ikke tog stilling til realiteten i de af sagsøgeren fremførte krav.

Sagsøgeren har desuden gjort gældende, at en klager på det konkurrenceretlige område har ret til at få foretaget en tilbundsgående behandling af sin klage af Kommissionen såvel som til at få en begrundet stillingtagen.
DA Den Europæiske Unions Tidende C 223/55

Sag anlagt den 8. juli 2008 — Canon Communications mod KHIM — Messe Düsseldorf (MEDTEC)

(Sag T-262/08)

(2008/C 223/97)

processprog: engelsk

Parter

Sagsøger: Canon Communications LLC (Los Angles, De Forenede Stater) (ved lawyer M. Mak)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Messe Düsseldorf GmbH (Düsseldorf, Tyskland)

Sagsøgerens påstande

— Afgørelse truffet den 30. april 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 817/2005-1) annulleres.

— Harmoniseringskontoret/Messe Düsseldorf GmbH tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Canon Communications LLC.

Det omhandlede EF-varemærke: Ordmærket »MEDTEC« for varer og tjenesteydelser i klasse 16, 35 og 41.

Indehaver af det i indsigelsessagen påberåbte varemærke eller tegn: Messe Düsseldorf GmbH.

Det i indsigelsessagen påberåbte varemærke eller tegn: Den tyske varemærkeregistrering nr. 39 975 563 af ordmærket »Metec« for varer og tjenesteydelser i klasse 16, 35 og 41; den internationale varemærkeregistrering nr. 752 637 af ordmærket »Metec« for varer og tjenesteydelser i klasse 16, 35 og 41.

Indsigelsesafdelingens afgørelse: Indsigelsen taget til følge i forhold til alle varer og tjenesteydelser.

Appelkammerets afgørelse: Afslag på klagen.

Søgsmålsgrunde: Appelkammerets afgørelse skal annulleres, idet der er en betydelig risiko for at de nationale varemærker gengivet i indsigelsesproceduren er ugyldige; subsidiært tilsidesættelse af artikel 8, stk. 1, i Rådets forordning nr. 40/94, eftersom der ikke er lighed mellem de omhandlede tjenesteydelser og derfor ikke er risiko for forveksling mellem de omtvistede varemærker, eller subsidiært, at de omhandlede tjenesteydelser ikke er tilstrækkeligt ensartede til, at det kan fastslås, at der er risiko for forveksling. Subsidiært skal det fastslås, at appelkammeret begik en fejl ved ikke at tage hensyn til den omstændighed, at den relevante kundekreds er højt specialiseret og ikke vil forveksle de omtvistede varemærker. Endelig skal det, som subsidiært anbringende, fastslås, at appelkammeret begik en fejl ved ikke at tage hensyn til den omstændighed, at den anden part i sagen for appelkammeret tolererede sagsøgerens brug af det omhandlede EF-varemærke i mere end fem år.
DA Den Europæiske Unions Tidende C 223/55

Sag anlagt den 7. juli 2008 — Becker Flugfunkwerk mod KHIM — Harman Becker Automotive Systems (BECKER AVIONIC SYSTEMS)

(Sag T-263/08)

(2008/C 223/98)

Stævningen er affattet på engelsk

Parter

Sagsøger: Becker Flugfunkwerk GmbH (Rheinmünster, Tyskland) (ved lawyer O. Griebenow)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Harman Becker Automotive Systems GmbH (Karlsbad, Tyskland)

Sagsøgerens påstande

— Afgørelse truffet den 10. april 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 398/2007-1 annulleres.

— Der gives afslag på indsigelse nr. B 484 503 vedrørende EF-varemærkeansøgning nr. 1 829 563.

Søgsmålsgrunde og væsentligste argumenter

Ansøger om EF-varemærket: Becker Flugfunkwerk

Det omhandlede EF-varemærke: Figurmærket »BECKER AVIONIC SYSTEMS« for varer i klasse 9, ansøgning nr. 1 829 563

Indehaver af det i indsigelsessagen påberåbte varemærke eller tegn: Harman Becker Automotive Systems GmbH

Det i indsigelsessagen påberåbte varemærke eller tegn: Den britiske varemærkeregistrering nr. 1 258 929 af ordmærket »BECKER« for varer i klasse 9, den tyske varemærkeregistrering nr. 1 039 843 af figurmærket »BECKER« for varer i klasse 9, den tyske varemærkeregistrering nr. 1 016 927 af figurmærket »BECKER« for varer i klasse 37, den finske varemærkeregistrering nr. 116 880 af ordmærket »BECKER« for varer i klasse 9, den græske varemærkeregistrering nr. 82 339 af ordmærket »BECKER« for varer i klasse 9, den internationale varemærkeregistrering nr. 473 178 af ordmærket »BECKER« for varer i klasse 9

Indsigelsesafdelingens afgørelse: Indsigelsen taget til følge for alle de anfægtede varer

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, i Rådets forordning nr. 40/94, idet der ikke er risiko for forveksling mellem de omtvistede varemærker
DA Den Europæiske Unions Tidende C 223/52

Sag anlagt den 26. juni 2008 — Vion mod KHIM (PASSION FOR BETTER FOOD)

(Sag T-251/08)

(2008/C 223/92)

Processprog: tysk

Parter

Sagsøger: Vion NV (Best, Nederlandene) (ved Rechtsanwalt A. Klinger)

Sagsøgt: Kontoret for Harmonisering i det Indre Marked (Varemærker og Design)

Sagsøgerens påstande

— Afgørelse truffet den 25. april 2008 af Fjerde Appelkammer ved Kontoret for Harmonisering i det Indre Marked (Varemærker og Design) (klagesag R 562/2007-4), annulleres

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det omhandlede EF-varemærke: Ordmærket »PASSION FOR BETTER FOOD« for varer i klasse 5, 29 og 30 (ansøgning nr. 5 039 946).

Undersøgerens afgørelse: Afslag på ansøgningen.

Appelkammerets afgørelse: Afslag på klagen.

Søgsmålsgrunde: Tilsidesættelse af artikel 7, stk. 1, litra b), i forordning (EF) nr. 40/94 (1), da det ansøgte varemærke har fornødent særpræg.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).
DA Den Europæiske Unions Tidende C 223/52

Appel iværksat den 23. juni 2008 af Frantisek Doktor til prøvelse af dom afsagt den 16. april 2008 af Personaleretten i sag F-73/07, Doktor mod Rådet

(Sag T-248/08 P)

(2008/C 223/91)

Processprog: fransk

Parter

Appellant: Frantisek Doktor (Bratislava, Slovakiet) (ved avocats S. Rodrigues og C. Bernard-Glanz)

Den anden part i appelsagen: Rådet for Den Europæiske Union

Appellantens påstande

— EU-Personalerettens dom af 16. april 2008 i sag F-73/07 ophæves

— Appellanten gives medhold i den annullations- og erstatningspåstand, som han nedlagde i første instans

— Rådet for Den Europæiske Union tilpligtes at betale omkostningerne i annullationssøgsmålet og i appelsagen

Anbringender og væsentligste argumenter

Ved dette søgsmål har appellanten nedlagt påstand om annullation af Personalerettens dom af 16. april 2008 i sag F-73/07, Doktor mod Rådet, hvorved Personaleretten forkastede appellantens søgsmål, hvorunder han havde nedlagt påstand om dels annullation af Rådets afgørelse om af afskedige ham ved udløbet af hans prøvetid og dels erstatning for den erhvervsmæssige, økonomiske og ikke-økonomiske skade, som han angiveligt havde lidt.

Appellanten har til støtte for sit søgsmål gjort gældende, at Pesonaleretten har 1) forvansket visse beviser, idet den bl.a. støttede flere af sine konstateringer på en materiel urigtig vurdering af de sagsakter, den havde fået forelagt, 2) tilsidesat appellantens ret til forsvar, idet den ikke tog hensyn til eller ikke tog stilling til en række omstændigheder eller argumenter, der var blevet fremført for den, 3) begået to retlige fejl med hensyn til fortolkningen af fællesskabsretten i realtion til appellantens ret til at gennemføre sin prøvetid under normale omstændigheder og i relation til administrationens mulighed for at supplere begrundelsen for en bebyrdende forvaltningsakt under den skriftlige forhandling ved Fællesskabets retsinstanser.
DA Den Europæiske Unions Tidende C 223/54

Sag anlagt den 30. juni 2008 — Rath mod KHIM — Portela & Ca. (DIACOR)

(Sag T-258/08)

(2008/C 223/95)

Stævningen er affattet på engelsk

Parter

Sagsøger: Matthias Rath (Cape Town, Sydafrika) (ved lawyers U. Vogt, C. Kleiner og S. Ziegler)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Portela & Ca., SA (Mamede do Coronado, Portugal)

Sagsøgerens påstande

— Afgørelse truffet den 30. april 2008 af Andet Appelkammer ved Kontoret for Harmonisering i det Indre Marked (Varemærker og Design) i sag R 1630/2006-2 annulleres.

— Harmoniseringskontoret og — i givet fald — Portela & Ca., SA tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Matthias Rath

Det omhandlede EF-varemærke: Ordmærket »DIACOR« for varer og tjenesteydelser i klasse 5, 16 og 41

Indehaver af det i indsigelsessagen påberåbte varemærke eller tegn: Portela & Ca., SA

Det i indsigelsessagen påberåbte varemærke eller tegn: Portugisisk varemærkeregistrering nr. 137 311 af mærket »DIACOL« for varer i klasse 79 i henhold til den gældende nationale klassificering af varer på registreringstidspunktet.

Indsigelsesafdelingens afgørelse: Indsigelsen blev taget til følge for så vidt angår alle de omtvistede varer i klasse 5.

Appelkammerets afgørelse: Afvisning af klagen.

Søgsmålsgrunde: (i) Tilsidesættelse af regel 22, stk. 6, i Kommissionens forordning (EF) nr. 2868/95 (1), da adskillige af de dokumenter, Portela & Ca., SA har forelagt for appelkammeret, ikke var på engelsk, og Matthias Rath ikke fik en oversættelse med henblik på at kunne vurdere indholdet af beviset for brug. (ii) Tilsidesættelse af artikel 43, stk. 2 og 3, i Rådets forordning nr. 40/94, da appelkammeret fejlagtigt har antaget i sin afgørelse, at Portela & Ca., SA havde fremlagt tilstrækkeligt bevis for brug af det ældre varemærke i Portugal for alle de varer, det er registreret for. (iii) Tilsidesættelse af artikel 8, stk. 1, i Rådets forordning nr. 40/94, da det omtvistede varemærker ikke udviser nogen visuel, fonetisk eller begrebsmæssig lighed, der kan give anledning til risiko for forveksling.

(1) Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
—

Afgørelse truffet den 26. maj 2008 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 525/2007-4) ændres således, at det bestemmes, at ordmærket »Natur-Aktien-Index« registreres som EF-varemærke ved Harmoniseringskontoret.
DA Den Europæiske Unions Tidende C 247/19

Sag anlagt den 23. juli 2008 — CPS Color Group mod KHIM — Fema Farben und Putze (TEMACOLOR)

(Sag T-295/08)

(2008/C 247/37)

Stævningen er affattet på engelsk

Parter

Sagsøger: CPS Color Group Oy (Vantaa, Finland) (ved lawyer P. Hagman)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Fema Farben und Putze GmbH (Ettlingen, Tyskland)

Sagsøgerens påstande

— Afgørelse truffet den 7. maj 2008 af Første Appelkammer ved Kontoret for Harmonisering i det Indre Marked (Varemærker og Design) i sag R 808/2007-1 annulleres.

— Harmoniseringskontoret og Fema Farben und Putze GmbH tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: CPS Color Group Oy

Det omhandlede EF-varemærke: Ordmærket »TEMACOLOR« for varer i klasse 2

Indehaver af det i indsigelsessagen påberåbte varemærke eller tegn: Fema Farben und Putze GmbH

Det i indsigelsessagen påberåbte varemærke eller tegn: Den tyske varemærkeregistrering nr. 2 104 061 af ordmærket »FEMA-Color« for varer i klasse 2; international varemærkeregistrering nr. 691 406 af ordmærket »FEMA-Color« for varer i klasse 2

Indsigelsesafdelingens afgørelse: Medhold i indsigelsen i dens helhed

Appelkammerets afgørelse: Afvisning af klagen

Søgsmålsgrunde: Appelkammeret har gjort sig skyldig i urigtig retsanvendelse i strid med artikel 8, stk. 1, litra b), i Rådets forordning nr. 40/94 ved at fastslå, at de omtvistede varemærker har en sådan lighed, at de kan forveksles.
DA Den Europæiske Unions Tidende C 247/20

Sag anlagt den 31. juli 2008 — Aldi mod KHIM — Catalana de Telecomunicacions Societat Operadora de Xarxes (ALDI)

(Sag T-298/08)

(2008/C 247/40)

Stævningen er affattet på tysk

Parter

Sagsøger: Aldi GmbH & Co. KG (Mülheim an der Ruhr, Tyskland) (ved Rechtsanwälte N. Lützenrath, U. Rademacher, L. Kolks og C. Fürsen)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Catalana de Telecomunicacions Societat Operadora de Xarxes, SA (Barcelona, Spanien)

Sagsøgerens påstande

— Afgørelse truffet den 14. maj 2008 af Første Appelkammer ved Kontoret for Harmonisering i det Indre Marked (Varemærker og Design) (sag R 1301/2007-1) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Aldi GmbH & Co. KG

Det omhandlede EF-varemærke: ordmærket »ALDI« for varer og tjenesteydelser i klasse 35, 38 og 39 (ansøgning nr. 3 360 914)

Indehaver af det i indsigelsessagen påberåbte varemærke eller tegn: Catalana de Telecomunicacions Societat Operadora de Xarxes, SA

Det i indsigelsessagen påberåbte varemærke eller tegn: det spanske ordmærke »ALPI« for tjenesteydelser i klasse 38 (varemærke nr. 2 262 920), det spanske ordmærke »ALPI« for tjenesteydelser i klasse 39 (varemærke nr. 2 262 921) og det internationale ordmærke »ALPI« for tjenesteydelser i klasse 37, 38, 39 og 42 (varemærke nr. 789 344), idet indsigelsen er rettet mod en registrering for tjenesteydelser i klasse 38.

Indsigelsesafdelingens afgørelse: Indsigelsen taget til følge.

Appelkammerets afgørelse: Afslag på klagen.

Søgsmålsgrunde: Tilsidesættelse af artikel 8, stk. 1, litra b), i forordning (EF) nr. 40/94 (1), da der ikke er risiko for forveksling af de omtvistede varemærker.

(1) Rådets forordning (EF) nr. 40/94 af 20.12.1993 om EF-varemærker (EFT 1994 L 11, s. 1).